钦定古今图书集成/理学汇编/学行典/第081卷 > 诗经 > 《抑》
## 钦定古今图书集成/理学汇编/学行典/第081卷 > 诗经 > 《抑》

“抑抑威仪”，维德之隅。

〈朱注〉郑氏曰：“人密审于威仪者，是其德必严正也。故古之贤者，道行心平，可外占而知内。如宫室之制，内有绳直，则外有廉隅也。”〈大全〉东莱吕氏曰：“此《诗》以威仪为主，修身之道至切至近，莫过于此也。”　临川王氏曰：“德譬则宫城也，仪譬则隅也，视其隅则宫城之中可知矣。”　华谷严氏曰：“言威仪之当慎。威仪云者，声音笑貌云乎哉！容貌颜色，曾子所谓道；动容周旋中礼，孟子所谓盛德也。”

“敬慎威仪”，维民之则。

〈朱注〉敬其威仪，然后可以为天下法也。

敬尔威仪，无不柔嘉。

〈朱注〉柔安、嘉，善也。